google/wiki40b huggingface dataset:
Frithjof M. Plahte

Oppvekst og karriere

På morssiden var han fetter av Erika Nissen, Ida Lie og Thomasine Lie, samt nevø av Erik Røring Møinichen. Thomasine giftet seg med en fetter på farssiden, Jonas Lie, og de fikk sønnen Michael Strøm Lie som var gift med Frithjofs datter.
Frithjof Plahte bodde som trelasthandler i England i flere år, og noen av hans barn ble født der. I 1876 kjøpte han gården Nordre Høvik i Bærum. Her moderniserte han jordbruket, og rundt 1890 flyttet han bygningene. Han ga tomt til Høvik kirke, og andre deler av eiendommen ble også skilt ut. Han kjøpte gården Fleskum i 1885, og investerte i lokalt næringsliv som Sandvikens Kalkfabrik og Teglverk og Brønøens Kalkfabrik, sistnevnte ble værende i familien på Brønnøya. Han var også styremedlem i Nydalens Compagnie fra 1896 til sin død i juli 1899.

Ekteskapet med Annie Wade

Fridtjof giftet seg med Margaret Ann "Annie" Wade. Sammen fikk de datteren Maggie Plahte (1863-1955). Annie døde rundt 1870. Fra 1882 til 1898 var Maggie gift med maleren Christian Skredsvig;. Seinere var hun gift med Michael Strøm Lie (en sønn av Frithjofs kusine Thomasine).

Fleskum gård i norsk kunsthistorie

Noen år etter giftemålet med Skredsvig overførte Frithjof Fleskum gård til Maggie som en gave. Det ble til et sosialt knutepunkt for malere, og det sosiale liv var særlig levende i 1886 og 1887. Flere malere bodde på gården i perioder. I norsk kunsthistorie er Fleskumsommeren blitt et begrep, etter at en gruppe av de mest fremtredende kunstnerne i landet tilbrakte sommeren 1886 på Fleskum gård. Oppholdet på Fleskum påvirket karrieren til Skredsvig direkte, som malte Seljefløiten

Ekteskapet med Marie Birch

Noen år etter at han mistet sin første kone, giftet Frithjof Plahte seg med Marie Birch (1852–1937). De fikk flere barn. 
Den eneste overlevende datteren, Mabel Anette (1877–1973), giftet seg Hans Barthold Andresen Butenschøn, som var en av sønnene til Hanna og Nils August Andresen Butenschøn og far til Hans Barthold Andresen Butenschøn, Jr. Mabel Anette og Hans Barthold Andresen Butenschøn fik tre sønner; Herbert, Viktor og Erik Plahte. Herbert fikk sønnen Frithjof M. Plahte, Jr.

Tuberkulosehjemmet Marie Plahtes Minde

Frithjof og Maries datter Marie, oppkalt etter moren, døde 19 år gammel av tuberkulose i 1898. Året etter døde faren Frithjof. Enken Marie ga midler til opprettelsen av et tuberkulosehjem, Marie Plahtes Minde til minne om sin avdøde datter. Bygningen stod ferdig på Dønski i 1907 og eksisterer fortsatt som Marie Plahtes aldershjem.

Sosietetsliv

I Frithjof Plahtes dager førte familien et aktivt sosialt liv i Oslo-regionen. De deltok i ballene ved Bogstad Gård, Frogner Hovedgård og i den sosiale klubben Balselskabet Foreningen, der kong Oscar II av Norge og Sverige var involvert. Året etter Frithjof Plahte døde ble husstanden registrert i folketellingen med flere tjenere: Otto Haug som administrerte gården, tre hushjelper, en kokk, en kusk, tre mannlige gårdsarbeidere, en budeie, en sveiser og en barnepleier, i tillegg til medlemmer av familiene til noen av de ansatte.
Changing Lanes

Sammendrag

En vellykket advokat fra New York, Gavin Banek, har hastverk med å sende inn noen papirer som skal bevise at en mann signerte noen viktige dokumenter til advokatfirmaet som Banek arbeider for. Han kolliderer med bilen til forsikringsselger, Doyle Gipson, som også har hastverk for å rekke ett rettsmøte for å få foreldreretten til barna sine og for å hindre at hans fraseparerte kone tar dem med seg til Oregon. Banek prøver å løse problemet med å gi Gipson en blank sjekk, men Gipson nekter å akseptere dette. Han vil heller sende inn en politianmeldelse og forsikringskrav, men Banek sier "bedre lykke neste gang" og reiser sin vei. Etter å ha ankommet rettssaken for sent, oppdager Gipson at saken fant sted uten ham, og at den ikke gikk i hans favør. Dessverre for Banek, mistet han de viktige papirene sine i bilulykken, og dommeren gir ham til slutten av dagen for å skaffe papirene og levere dem til retten. Gipson, som nå er i besittelse av papirene stiller seg tvilende til å returnere disse, på grunn av hendelsene som fant sted tidligere på dagen. 
Banek er desperat etter å få tilbake papirene. Han går til noen som er veldig flink med datamaskiner, og som fjerner alle pengene som Gipson har på bankkontoen sin. Gipson planla å bruke disse pengene og ta opp lån, for å kjøpe et hus til seg og familien sin. Gipson blir rasende, og er fast bestemt på å gjøre livet så vanskelig som mulig for Banek. Begge mennene gjør moralsk gale ting for å ta hevn på hverandre. Men etterhvert begynner de å stille spørsmål ved sine egne handlinger. Selv om Banek og Gipson er veldig forskjellige mennesker, så kan begge bli sinte og hevngjerrige, og de går vekk fra sin egen moral og etikk for å plage hverandre. Filmen ender med at begge to får et nytt syn på livet, med fokus på de moralske implikasjonene av sine handlinger. Til slutt sier de unnskyld til hverandre. Gipson returnerer dokumentene, men det viser ser å være for sent. Banek ender opp med å bruke dokumentene for å få sjefen sin til å gjøre det rette, og han vil representere Gipson pro bono slik at han kan kjøpe huset han ønsker seg. Banek besøker også Gipsons kone og forklarer alt som har skjedd, og at det var hans feil at Gipson ikke dukket opp til rettsmøtet deres. Filmen slutter med at Banek går sin vei fra samtalen med Gipsons kone, og hun og barna står og ser smilende etter ham fra gaten.
EM i skiskyting 2019

Norges tropp

5. februar tok Norges Skiskytterforbund ut seks kvinner og seks menn til mesterskapet. Aleksander Fjeld Andersen fra Geilo Idrettslag var reserve, men tok over plassen til Sindre Pettersen fra Nittedal Skiskytterlag som ble syk.
Okjeo

Historie

Tidlig i statens historie Okjeo under innflytelse og påvirkning fra de kinesiske kommanderiene og fra Goguryeo. Fra 200-tallet f.Kr til 108 f.Kr var staten kontrollert av Gojoseon. På grunn av nabostatenes stadige innblanding i statens indre anliggender, ble den egentlig aldri et selvstendig sentralisert kongedømme.
I det 1. århundre eller tidligere reduserte kong Taejo Okjeo til en tributtstat som leverte lokale produkter til Goguryeo. I 244 invaderte Wei Goguryeo, og kong Dongcheon trakk seg for en kort tid tilbake til Nord-Okjeo, og i 285, flyttet også buyeohoffet Okjeo på grunn av angrep fra de nordlige nomadestammene.
Tidlig på 400-tallet ble Okjeo erobret av Gwanggaeto den store av Goguryeo.
Elkton (Ohio)

Historie

Elkton ble opprettet i 1835. Samfunnets navn kommer fra en bekk, Elk Run, som renner i nærheten. Et postkontor kalt Elkton har vært i drift siden 1838. Samfunnet blomstret på grunn av plasseringen ved Sandy and Beaver Canal, men hadde tilbakegang på slutten av 1840-årene da kanalen gikk med tap og etterhvert ikke lenger ble brukt.

Notable institusjoner

I Elkton finnes et føderalt fengsel, Federal Correctional Institution, Elkton.
Eje Central Lázaro Cárdenas

Eje Central Lázaro Cárdenas er en av de viktigste avenyene i Mexico by. Den er den sentrale av gjennomfartsveiene som kalles ejes viales. Veien går fra krysset med Avenida Río Churubusco i sør til den møter Anillo Periférico i nord. I sentrum går avenyen mellom Torre Latinoamericana og Palacio de Bellas Artes, og litt lenger nord passerer den Plaza de las Tres Culturas.
Avenyen ble åpna i 1952 og er oppkalt etter president Lázaro Cárdenas del Río. Den har tidligere hatt navna Avenida Panamá, Avenida Niño Perdido, Avenida San Juan de Letrán og Calle de Santa María la Redonda.
Skjønnhetskonkurransen

Om filmen

Skjønnhetskonkurransen ble laget og vist i to versjoner, en helt stum og en med synkronisert lydspor.
16 Norske hits

16 Norske hits er et samlealbum med diverse artister, utgitt i 1975. Albumets artister er blant annet Knutsen & Ludvigsen, Finn Kalvik, Benny Borg og Rune Larsen.
Neoheteronyx

Levevis

Larvene lever i jorda der de eter røtter og råtnende plantemateriale. Larveutviklingen tar vanligvis ett år, men kan også vare to. De voksne billene kan gjøre noe skade ved å gnage på blader på busker og trær. Noen arter er nattaktive, andre dagaktive.

Utbredelse

Artene lever i Australia.
Søramerikansk mesterskap i friidrett 2017

Søramerikansk mesterskap i friidrett 2017 ble arrangert i Luque i Paraguay fra 23. til 25. juni 2017.
Harald Blåtanns gullskive

Harald Blåtanns gullskive (Curmsun skiven) er en konkav gullskive som veier 25.23 gram og har en diameter på omtrent 4,5 cm. Skiven ble funnet opprinnelig i 1841 og har en inskripsjon som omtaler den danske kongen Harald Blåtann (Gormsson).

Skattefunn fra vikingtiden

Gullskiven skal ha blitt funnet som en del av et skattefunn fra vikingtiden, oppdaget i 1841 i krypten av en kirkeruin i landsbyen  «Wiejkowo»  i Pommern i Polen. Stedet ligger like øst for elven Dziwna, og i nærheten av der en tror at vikingborgen Jomsborg (Jumne) lå, frem til at den ble erobret og ødelagt av kong Magnus den gode omkring år 1043.
Skattefunnet omfattet mange mynter fra middelalderen, minst to sverd og flere gull- og sølvgjenstander. Deler av funnet ble liggende på stedet og ble på det nærmeste avglemt, men hundre år senere (omkring 1945) ble det funnet frem igjen av en lokal prest. Gjenstandene ble da solgt til ulike kjøpere, og gullskiven kom til å bli eid av en polsk major, Stefan Sielski. I 1986 flyttet familien hans til Malmø i Sverige. Lenge var gullskiven ikke regnet som særlig verdifull, og ble liggende i en eske sammen med gamle knapper og lignende. I forbindelse med en skoleoppgave i 2014, tok 11 år gamle Maja Sielski i Malmø, med seg skiven og viste den til sin historielærer. Det resulterte i at skiven ble undersøkt av forskere, og den svenske arkeologen Sven Rosborn kunne etter hvert opplyse at det virkeleg var en gullskive som skrev seg fra tiden da kong Harald Blåtann levde.

Datering

Gullskiven ble undersøkt ved Lunds Universitet som kunne konstatere at overflate og legering samsvarte med andre gjenstander fra den siste perioden av tidlig middelalder. Metallurgiske analyser viser at skiven har et høyt gullinnhold, på litt over 91%. 
Flere teorier om en mer presis datering, har vært diskutert. Skiven kan ha vært Harald Blåtann sitt segl, tilvirket i forbindelse med hans innsettelse som konge. En har også vært inne på tanken om at skiven kan ha vært en form for bryllupsgave i anledning av det andre giftemålet til Harald Blåtann, som trolig skjedde i 960-årene. Arkeolog Sven Rosborn har satt frem en teori om at skiven var blitt laget av en frankisk munk i forbindelse med Harald Blåtann sin død, omkring 987.

JUMNE / Jomsborg

Det er verdt å merke seg at inskripsjonen JVMN på gullskiven, samsvarer sterkt med «JUMNE», navnet som ble benyttet omkring år 1075 av Adam av Bremen i «Beretningen om Hamburg stift». Skalden Arnor jarleskald nevnte «sunnr at Jómi» i diktet «Hrynhenda» som ble skrevet til Magnus den gode omkring år 1045. Først langt senere ble navnet «Jomsborg» og omtalen av «jomsvikinger» benyttet av de norrøne sagaskriverne og skaldene, sannsynligvis aller først i diktet «Jomsvikingdråpa» som skalden Bjarne Kolbeinsson skrev tidlig på 1200-tallet.
Ma'anshan

Næring

Hovednæringen i Maanshan er stålindustrien med konsernet "Magang" eller "Mastål" med over 100 000 ansatte. Hoveddelen av befolkningen i Maanshan er sysselsatt i stålindustrien. Byen ligger også strategisk plassert ved elven Chang Jiang og det forekommer en del handel og skipsindustri. Nylig har verftene forsynt den kinesiske marinen med 3 nye fregatter.
Turisme er enda ikke spesielt utbredt, men nabobyen Nanjing trekker mange. Både kinesiske og utenlandske. Maanshan er omgitt av vakker natur med mye bambusvegetasjon. Befolkningen er ikke vant til utlendinger.
Lars Gunnestad

Karriere

Lars Gunnestad gjorde seg tidlig bemerket på speedwaybanen og tok sitt første NM-gull i speedway bare 17 år gammel i 1988. Senere skulle det bli ni til i tillegg til ett NM-gull på langbane. 
Det var særlig i Sverige og England at Gunnestad gjorde seg mest gjeldene. I Indianerna kjørte han i perioden 1988-2004 og vant Elitserien med dem i 1990 og 1991. I England kjørte han hovedsakelig for Poole Pirates og ble etter lang og tro tjeneste hedret med testemonialløp i 2001. 
Han var videre innom flere polske klubber, herunder Zielona Góra (1991-1992) hvor han var med på å vinne Liga 1 i Polen, som var den øverste divisjonen på dette tidspunkt. Fra denne perioden opplevde polsk speedway et enormt løft med fremvekst av talenter i egne rekker samtidig som stjerner som Hans Nielsen, Tony Richardsson og Billy Hamill var med på å gjøre Liga 1 i Polen til verdens ledende speedwayserie utover 1990-tallet. For Gunnestads del, ble det i all hovedsak med de to årene i Zielona Góra på det øverste nivået i Polen. Etter dette holdt han seg stort sett til kjøring i Sverige og England samt opptredener på lavere nivå i Polen. Det må likevel sies at Gunnestad gjorde en imponerende innsats i Zielona Góra og viste overfor andre norske speedwaykjørere, særlig Rune Holta, at det var mulig å komme fra Norge og lykkes som speedwaykjører på et profesjonelt nivå.
Gunnestad fikk videre delta i fem stevner i Speedway Grand Prix som wild card. Til tross for flere forsøk, særlig på 1990-tallet, maktet han aldri å bli fast kjører i Speedway Grand Prix. 
Sammen med Einar Kyllingstad vant de bronsemedalje i Speedway World Pairs Championship i 1991 bak henholdsvis Danmark og Sverige. 
Lars Gunnestad la opp i 2006.
Wes Brown

Klubbkarriere

Den 185 cm høye og 75 kg tunge Wes Brown begynte sin seriøse fotballkarriere som skolegutt da han spilte for flere lokale Manchester-lag på juniornivå. Han var tidligere elev ved FA School of Excellence. Wes viste talent og modenhet ved tidlig alder. Han signerte en profesjonell avtale med favorittklubben Manchester United den 4. november, 1996, 17 år gammel.
Brown hadde suksess hos reserve- og juniorlagene i United. Han var med på å vinne FA Youth Cup og en Lancashire Division One-medalje med reservene. Han mottok også prisen Denzil Haroun Young Player of the Year på denne tiden.
Den 4. mai 1998 gjorde Brown sin ligadebut mot Leeds United, da han kom innpå som innbytter. Gjennombruddet hans skulle komme neste år, sesongen 1998-99. Da fikk han flere førstelagsopptredener som høyreback og som midtstopper. Han dannet en spennende defensiv duo sammen med Jaap Stam i hjertet av Uniteds forsvar. Sesongen kunne ikke ha gått bedre for Brown, ettersom United tok den legendariske Treble. Brown var spådd til å bli Uniteds neste store forsvarsspiller da han fikk sin første av det som skulle bli en lang rekke alvorlige skader. Dette skjedde under oppkjøringen til 1999-00-sesongen. Hans sterke comeback det påfølgende året gav skryt fra alle hold. Manager Sir Alex Ferguson utropte Wes til Manchester Uniteds mest talentfulle forsvarsspiller. Dette var veldig synd for Brown. Sir Alex Ferguson sa i et interview med Sky Sports at "Brown er sterk i luften, han er Englands beste midtstopper, har en fantastisk innleggsfot og ingen timer taklingene sine så godt som han".

Internasjonal karriere

En fin 2000-01-sesong ble fulgt opp av nok en solid 2001-02-sesong. Wes spilte da så bra at han fikk plass i Englands tropp til VM 2002. Brown spilte bedre og bedre ettersom 2002-03-sesongen forløp, men igjen ble hans prestasjoner overskygget av alvorlige skader. Brown fikk en alvorlig kneskade på sesongens siste dag og returnerte ikke før midtveis i 2003-04-sesongen. Brown avsluttet sesongen i god form. Han var en av banens beste i FA Cup-semifinaleseieren mot Arsenal. Det var etter denne kampen Ferguson igjen innså at Brown var «den beste naturlige forsvarsspilleren» i England. Den respekterte eksperten Alan Hansen var enig og sa at Brown var en «klassespiller». Til tross for dette klarte ikke Brown å overbevise nok til å ta en plass i Englands tropp foran Euro 2004.
Brown ble igjen tatt inn i landslagsvarmen foran vennskapskampen mot Uruguay. Selv om han ikke fikk komme innpå i kampen, hadde Brown et håp om å bli inkludert i England-troppen som skulle delta i VM 2006. Dessverre ble han ikke tatt ut.

Personlig

Wes har sammen med kona Leanne Wassell tre døtre, Halle, Lilia and Lola.
Ship Simulator 2008

Add-on

VSTEP ga ut en såkalt add-on pakke til Ship Simulator 2006 som bestod av seks forskjellige skip. Denne pakken ventes å bli endret slik at den kan benyttes med Ship Simulator 2008.
Cordelia (sommerfugl)

Utseende

Små til middelsstore (vingespenn 25-30 millimeter) stjertvinger med en nokså lang, tynn stjert på bakvingen. Oversiden er gulaktig med mørke vingespisser.
Undersiden er brunoransje med en hvit tverrstripe langs ytterkanten av vingene. Ytterkanten av bakvingen har oransje flekker.

Levevis

Larvene lever på agnbøkslekten (Carpinus).

Utbredelse

Slekten er utbredt i Kina inkludert Taiwan.
Talnakh

Talnakh (russisk: Талнах) er en del av byen Norilsk i Krasnojarsk kraj i Russland. Talnakh var tidligere en egen by, men ble i 2005 slått sammen med Norilsk. Den ligger rundt 25 kilometer nord for Norilsk, ved foten av Putoranfjellene på Tajmyrhalvøya. Antall innbyggere var 62 849 ved en folketelling i 1989 og 58 654 i 2002.
Byen er hjemsted for gruvene som forsyner produksjonen av nikkel og andre metaller i Norilsks metallurgiske industri. Mineralet talnakhitt er oppkalt etter Talnakh.
Fra 2001 ble det innført reiserestriksjoner for utlendinger og russere som ikke var bosatt i området, og Talnakh var dermed en såkalt lukket by. Restriksjonene gjelder også etter sammenslåingen i 2005, da også Norilsk er en lukket by.
Lillehammer Kunstmuseum

«Årets museum» 2008

22. august 2008 ble Lillehammer kunstmuseum kåret til «Årets museum». Kåringen fant sted under Det nasjonale museumsmøtet, som i 2008 ble holdt i Stavanger. Det er første gangen prisen blir gitt til et kunstmuseum.
Som begrunnelse for tildelingen trekker juryen fram at Lillehammer Kunstmuseum viser både historiske utstillinger og samtidskunst, at utstillingene er gjennomtenkte og har en høy kvalitet, samt at museet tilbyr undervisning tilpasset alle klassenivåer; fra barnehage og grunnskole til universitetsstudenter og et voksent publikum.

Ny fløy 2016

31. januar 2016 åpnet en ny fløy for publikum med bl.a. permanent Weidemann-sal. Også dette tilbygget er tegnet av Snøhetta.
Muratlidemningen

Muratlidemningen er en demning med vannkraftverk i Tyrkia. Den er anlagt på elven Çoruh. Byggingen av kraftverket og demningen startet i 1999 og var ferdig i 2005. Installert vannkraftproduksjon er 115 MW.
Bottmingen

Bottmingen er en kommune i distriktet Arlesheim i Basel-Landschaft i Sveits. Kommunen har 2767 innbyggere. Kommunesenteret ligger 295 meter over havet.
Kommunen ligger langs Birsig. Fram til 1837 var den en del av Binningen. I løpet av 1800-tallet vokste kommunen sammen med byen Basel.
Svampe

Handling

Filmen handler om Svampe Nilsen, en ni år gammel gutt som drømmer seg bort i sin egen verden, Irrburr. Her møter han mange spesielle typer og stort sett er det bare gode krefter. Men det bor også en mann på en stor svart motorsykkel der og han har skumle hensikter. Det blir 3 spennende sommerdager i Svampes liv.

Mottakelse

VG og Dagsavisen ga den terningkast 4, mens Dagbladet gav tre. Pål Frostad i Filmfront gav den terningkast to i 2010 og mente den var alt for rar og lite engasjerende for en tiåring. Etter å ha sett opp igjen den som voksen skrev han: «Selv når jeg ser filmen om igjen nå fatter jeg ikke helt hvorfor denne filmen er laget. Hva var vitsen med dette som ligner mer på et nymoderne teaterstykke».
Magnesia

Geografi

Magnesia grenser til prefekturene Fthiotis i sørvest, Larissa i vest og nord og til Egeerhavet i øst. Lagunen til Voiviissjøen eller Karla ligger i nord og er omgitt av jordbruksområder i vest og fjell i øst.
Sold American

Sporliste

Låtene er av Kinky Friedman når ikke annet er oppgitt.

Musikere

John Buck Wilkin, Danny Finley (elektrisk), Doyle Grisham, Dan Moose, Norman Blake, Chuck Glaser, Jim Glaser, Bill Holmes - gitar
Doyle Grisham - steel gitar, dobro
Fred Pierce, Ken Malone - trommer, perkusjon
Bill Holmes - bass
John Harris, David Briggs - piano
David Briggs - orgel
Norman Blake - mandolin
John Harford, Buddy Spicher - fele
Paul Craft - banjo
Jimmy Payne - munnspill
Billy Swan, Benny Whitehead, Jim Glaser, Willie Fong Young, Chuck Glaser, Jack Ross, Capt. Dave Beer - kor
Roger Friedman, Tompall Glaser - stemmene til 'highway patrolmen' på 'Highway Café'
Chuck Glaser - produsent
Jeff Zaraya - lydtekniker

Kilder

LP-en 'Kinky Friedman: Sold American' (Vanguard Records, 1973)
CD-en 'Kinky Friedman: Sold American - 30th Anniversary Edition' (Vanguard Records, 2003)
Norsk Filatelistisk Tidsskrift

Norsk Filatelistisk Tidsskrift er medlemstidsskriftet til Norsk Filatelistforbund. Det kommer ut åtte ganger i året og kom ut første gang i januar 1942.
Tidsskriftet inneholder artikler om norsk og internasjonal filateli, samt informasjon om forbundets og lokale klubbers virksomhet. Ansvarlig redaktør er Øyvind Refsnes (2014).
Jostein Kirkerud

Verv

Jostein Kirkerud har hatt flere tillitsverv i kunstnernes organisasjoner. Han har vært formann i Trøndelag Bildende Kunstnere, styreleder i Trøndelag Senter for Samtidskunst i Trondheim og medlem av sentralstyret i Norske Billedkunstnere i flere perioder. Han har også vært styremedlem i Trondhjems Kunstforening og Trondheim kunstmuseum.
Kirkerud har vært medlem av Den Nasjonale stipendkomité, Trøndelagsutstillingens jury og Den Nordnorske Kunstutstillings jury.

Innkjøp og oppdrag

Arbeider av Jostein Kirkerud er innkjøpt til Norsk kulturråd i 1983 og 1995 og til Trondheim kunstmuseum i 1978, 1983 og 2010. 
Han er representert i flere private samlinger og i kunstmuseer og gallerier, bl.a. Sogn og Fjordane Kunstmuseum, Førde; Skien billedgalleri; Nordenfjeldske Kunstindustrimuseum, Sammlung Landesbank Berlin og i Fokus bank, Trondheim.
Jostein Kirkerud har hatt utsmykningsoppdrag på Værnes flyskole (1986); i Olavshallen, Trondheim (1989); Narvik post- og politihus (1993) og i Troms fylkeshus, Tromsø (1994).
Han har hatt flere kunstneriske konsulentoppdrag, bl.a. for Høgskolen i Bodø, Åsheim ungdomsskole, Trondheim og NRK dristiktskontor på Lø i Nord-Trøndelag.
Pingshi kullkraftverk

Pingshi kullkraftverk er et kullkraftverk i provinsen Shandong i det østlige Kina. Det har en installert produksjonskapasitet på snart 1800 MW fordelt på 6 stk 300 MW turbiner, de to siste av turbinsettene er under utbygging. Anlegget er inne i sin tredje utbyggingsfase som gir totalt 1.800 MW kapasitet
Generalforsamlingen i Illinois

Generalforsamlingen i Illinois (engelsk: Illinois General Assembly) er delstatsforsamlingen i Illinois i USA. Den ble opprettet med den første delstatsgrunnloven i 1818 og består av et førstekammer, Senatet, og et annetkammer, Representanthuset.
Generalforsamlingen møter i delstatskapitolen i Springfield. Den har 177 medlemmer: 59 senatorer og 118 representanter. For å kunne bli valgt må man være amerikansk statsborger, ha fylt 21 år og de to siste årene ha bodd i det distriktet man skal representere.